Otto G. Carlsund
Store norske leksikon,Kunst og estetikk,Bildende kunst,Kunsthistorie,Tidlig abstrakt billedkunst
Otto G. Carlsund var en svensk maler og kunstteoretiker. Han arbeidet med syntetisk kubisme og abstrakt maleri og var en av Sveriges fremste modernistiske billedkunstnere.
Studier og tidlige år Carlsund studerte i Dresden i 1921–1922, hos Christian Krohg i Oslo i 1922–1923 og hos Fernand Léger i Paris i 1924–1930. Her mottok han også avgjørende inntrykk fra Amédée Ozenfant, Piet Mondrian og Le Corbusier. Han utviklet en streng puristisk og syntetisk stil bygd på matematisk-geometriske prinsipper. Art Concret Sammen med blant andre Theo van Doesburg grunnla Carlsund i 1929 gruppen Art Concret (se konkret kunst). I 1941–1945 redigerte han tidsskriftet Konstvärlden, og i sine siste år tok han igjen opp abstrakt maleri. Les mer i Store norske leksikon kunst i Sverige modernisme abstrakt kunst konkret kunst Litteratur Reutersvärd, Oscar. Otto G. Carlsund. Kalejdoskop förlag. Åhus, 1988. Fogelström, Louise (mfl.). Otto G. Carlsund: konstnär, kritiker och utställningsarrangör. Bokförlaget Arena. 2007.